# [klipp ut teksten under og lim inn i en e-post til leder – gjør eventuelle tilpasninger]

# Hvordan kan du ta imot nyansatte med God start?

Din nyansatte har i tilsettingsbrev fra HR fått informasjon om og lenke til webappen [God start](http://godstart.difi.no/).

I **God start** får den nyansatte tilgang til gode e-læringskurs i grunnleggende forvaltningskunnskap og forberedelsesverktøy til oppfølgingssamtaler med deg som leder.

Det er ditt ansvar som leder å tilrettelegge for en god introduksjon. Dette betyr at du må sette av tid til den nyansatte, og ha en god plan for de seks første månedene (prøvetiden).

* Gi den nyansatte en hyggelig oppmerksomhet på sin første arbeidsdag. Om den nyansatte ikke har gjennomført e-kurset «Starte i staten» som ligger i **God start**, er dette en fin introduksjon første dag.
* Ha et konkret prosjekt eller arbeidsoppgave klar til den nyansatte
* Planlegg opplæringsløpet sammen den nyansatte
* Ha regelmessige oppfølgingsmøter
* Etter 2 måneder skal den nyansatte sende deg en oppfordring til møteinnkalling til oppfølgingssamtale (dette ligger som en oppgave i **God start**). Det samme gjelder etter 5 måneder.

## Dette er læringsløpet som ligger i **God start**:

### Før 2 måneder

Starte i starten (e-kurs)

Om fadder (tekst)

Får Walter lov (E-læringskurs i forvaltningsloven)

2-mnd samtalen (refleksjon)

### Før 5 måneder

Innsyn (E-læringsmagasin om Offentleglova)

5-mnd samtale (refleksjon)

Snakk om utvikling (E-læringskurs om medarbeidersamtalen)

### Ressurser

Nyttige lenker

Ta flere kurs?

Ti tips til nyansatte

Spill den store statsquizen

## Å utnevne en fadder

Hvis du som leder har personalansvar for mange medarbeidere, eller vet at du kommer til å ha vanskelig for å sette nok tid til introduksjon, kan det være fornuftig å utpeke en fadder. En fadder kan fungere som den nytilsattes faste holdepunkt og ta ansvar for en del av introduksjonen.

Fadder og leder har hver sine oppgaver og skal utfylle hverandre. Vi anbefaler at du velger en fadder som er et godt forbilde, kan gi god opplæring og som er sosialt aktiv på arbeidsplassen.

## Tomånederssamtalen og femmånederssamtalen

Det er lagt opp til at du gjennomfører to oppfølgingssamtaler i løpet av prøvetiden.

* [Skjema for oppfølgingssamtaler for leder](https://laeringsplattformen.difi.no/content/god-start-onboarding-nyansatte-i-staten)

Den nyansattes skjema for oppfølgingssamtale ligger i **God start**.